NARIADENIE KOMISIE (ES) č. 1908/94
z 27. júla 1994,
ktorým sa mení a dopĺňa nariadenie (EHS) č. 2048/90 o podrobných pravidlách na uplatňovanie systému pomoci v prospech malých producentov bavlny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1152/90 z 27. apríla 1990 o zavedení systému pomoci v prospech malých producentov bavlny1, naposledy zmenené a doplnené nariadením (EHS) č. 2054/922, a najmä na jeho článok 7 ods. 1,
keďže článok 2 ods. 1 nariadenia Komisie (EHS) č. 2048/90 z 18. júla 19903, naposledy zmenený a doplnený nariadením (EHS) č. 3023/934, stanovuje určité podmienky na poskytovanie pomoci s cieľom zabezpečiť riadne fungovanie systému; keďže je zrejmé, že hľadaný cieľ, a to poskytovanie pomoci producentom bavlny, ktorí pestujú bavlnu na ploche nie väčšej ako 2,5 ha, sa v určitých prípadoch obchádza fiktívnym rozdelením plôch, presahujúcich povolenú mieru na menšie, riadnymi producentmi na úkor malých producentov, aby tak mohli požiadať o takúto pomoc; keďže, aby sa takémuto trendu zamedzilo, mali by sa urobiť opatrenia na poskytovanie pomoci iba malým producentom, ktorý produkujú bavlnu na vlastný účet,
PRIJALA TOTO NARIADENIE:
Článok 1
Nariadenie (EHS) č. 2048/90 sa mení a dopĺňa takto:
1. Do článku 2 ods. 1 sa vkladá nasledujúce písmeno c):
"c) sa použili na túto plodinu žiadateľom na jeho vlastný účet a kde práce uvedené v písmene a) uskutoční on sám alebo pod jeho zodpovednosťou."
1. Nasledujúca zarážka sa vkladá do článku 3 ods. 4:
"- vyhlásenie, že plocha bola obrobená žiadateľom na jeho vlastný účet."
2. Nasledujúci odsek 5 sa vkladá do článku 3:
"5. na žiadosť členského štátu musia žiadatelia poskytnúť osvedčenie potvrdzujúce dodržanie podmienok stanovených v článku 2 ods. 1."
Článok 2
Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev.
Bude sa uplatňovať od hospodárskeho roka 1994/95.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 27. júla 1994